
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  27  noiembrie  2007               

Pl-x  712 /2007                      


A V I Z

asupra propunerii legislative
modificarea şi completarea Ordonanţei de urgenţă nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Ordonanţei de urgenţă nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, trimisă cu adresa nr. Pl-x 712 din 24.10.2007  şi înregistrată cu nr.31/1147 din 25.10.2007.
                 Senatul, în calitate de primă Cameră sesizată, a respins propunerea legislativă, în şedinţa din  17 octombrie  2007.
 În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.              
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă  în şedinţa din 27  noiembrie 2007.

 Membrii Comisiei au examinat propunerea legislativă supusă avizării, care  are ca obiect de reglementare completarea art.13 din Ordonanţa de urgenţă nr.34/2006, aprobată prin Legea nr.337/2006, cu un text prin care se propune ca prevederile ordonanţei să nu se aplice pentru atribuirea contractului de servicii care are ca obiect achiziţia de publicaţii şi baze de date în scopul susţinerii serviciilor de lectură şi de acces la informaţie furnizate de biblioteci. Au fost de asemenea examinate, expunerea de motive, avizul favorabil, cu observaţii şi propuneri, al Consiliului Legislativ nr.581/8.05.2007, punctul de vedere al Guvernului transmis cu adresa nr.1307/31.05.2007, prin care nu susţine adoptarea acestei iniţiative legislative şi avizul Consiliului Economic şi Social.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei propuneri legislative, întrucât, introducerea unor astfel de excepţii ar fi în dezacord cu directivele Uniunii Europene în materie, respectiv, Directiva 2004/17/CE şi Directiva 2004/18/CE, transpuse în totalitate în legislaţia naţională.
În raport de obiectul şi conţinutul reglementării,  propunerea legislativă  face parte din categoria legilor ordinare. 
                                              PREŞEDINTE,                               SECRETAR,

                                              Sergiu ANDON                               George BĂEŞU
  Consilier,  C. Păduroiu

